Quisquis cupit æternæ vitæ cupit effici heres, summa vi summoque ingenio studere debet, ut ex rebus perituris æterna premia mercetur, juxta Precursoris enim vocem: «Jam securis ad radicem arboris posita est.» Quapropter noverint tam presentes quam futuri, quod ego Vuinebaldus et uxor mea Teza, reminiscentes enormitatem nostrorum peccaminum, donamus Deo et sanctis apostolis ejus Petro et Paulo aliquid ex rebus nostris quæ sunt site in pago Cabillonensi, in villa Notganno, scilicet omnem conquistum quæm conquesivimus, in jam dicta villa, videlicet vineis, campis, pratis, quesitum, ad inquirendum, totum ad integrum. Donamus in tali tenore, ut quandiu vixerimus teneamus; post obitum nostrum ad Sanctum Petrum perveniat, et qui primus ex nobis obierit, medietas ad Sanctum Petrum perveniat. Hanc autem donationem facimus pro remedio animarum nostrarum, ut Dominus de pænis inferni nos eripiat, et ad vitam æternam perducat. In vestitura vero.... Actum Cluniaco publicæ. S. Vuinebaldi et uxoris ejus Tezæ, qui fieri et firmare rogaverunt. S. Odilonis. S. Tedselmi. S. Radulfi. Data mense novembri, regnante Rodberto rege anno II. Ebrardus scripsit.